GRADONAČELNIK

KLASA944-18/20-03/24

URBROJ:2133/01-07-03/13-20-4

Karlovac, 02.03.2020. godine

Temeljem članka 19. Odluke o davanju u zakup i na privremeno korištenje javnih površina i zemljišta u vlasništvu Grada Karlovca („Glasnik Grada Karlovca“ br. 6/19) i odluke gradonačelnika KLASA: UP/I-944-18/20-03/24, URBROJ:2133/01-17-03/13-20-3 od 02.03.2020. godine, Povjerenstvo za zakup javnih površina (u daljnjem tekstu: Povjerenstvo) objavljuje

**N A T J E Č A J**

**za zakup javne površine**

1. Daje se u zakup javna površina za postavljanje terase, u svrhu pružanja ugostiteljskih usluga izvan poslovnog prostora, veličine 73,50 m2 - širine 7,00 m i dužine 10,50 m, na dijelu pločnika u Karlovcu, Ulica Nikole Šebetića, terasa broj 1, prema nacrtu koji čini sastavni dio ovog Natječaja i uz tehničke uvjete kako slijedi:

* 1. Terasu, ukupne površine 73,50 m2, širine 7,00 m i dužine 10,50 m postaviti na dijelu

pločnika u Karlovcu, Ulica Nikole Šebetića, terasa broj 1, prema nacrtu koji će činiti

sastavni dio Ugovoru o zakupu javne površine (Prilog 1).

* 1. Ne dopušta se postavljanje montažnog poda i tepiha niti ograde.
  2. Za zaštitu od sunca postaviti suncobrane u bež boji RAL 1013, sa sljedećim uvjetima:

- suncobrani moraju biti isključivo iznad površine terase (gabariti u otvorenom stanju ne

smiju izlaziti izvan granica zakupljene površine). Svi tipovi suncobrana na jednoj terasi

moraju biti jednakog oblika i u jednoj boji.

- stalci i konstrukcija suncobrana mogu biti metal ili drvo ili kombinacija, dok za sjenilo

treba koristiti impregnirano platno.

- na platnu suncobrana ne smiju biti reklamne oznake, osim na rubnom visećem dijelu

(zastavica), koji može sadržavati naziv ugostiteljskog objekta i/ili reklamnu oznaku.

* 1. Stolovi i sjedalice (stolci) moraju biti urbanog karaktera, izrađeni od metalnih elemenata,

završno bojanih ili plastificiranih, od drva ili u kombinaciji navedenih materijala.

Nije dozvoljena upotreba stolova i stolaca od lijevane plastike, kao i stolaca na kotačiće.

* 1. Pločnik na desnoj strani ulice - gledajući iz smjera Trga Matije Gupca između terase i zgrada

u širini 2,50 metra podrediti pješačkom prometu; pločnik na lijevoj strani ulice - gledajući iz

smjera Trga Matije Gupca između terase i zgrada podrediti pješačkom prometu i kao prilaz

žurnih službi.

* 1. Uz terasu se zabranjuje postavljanje naprava za parkiranje bicikala, motocikala, kao i ostalih

pokretnih naprava koje smanjuju sigurnost i protočnost prometa.

* 1. Zakupnik je dužan, u slučaju potrebe intervencije JVP Grada Karlovca omogućiti brzo

uklanjanje terase, bez naknade štete.

* 1. Zakupnik terase mora osigurati nesmetani rad komunalnih službi (pranje, čišćenje), te

pristup komunalnim napravama i uređajima na zakupljenoj javnoj površini).

* 1. Zakupnik se obvezuje, po isteku roka zakupa, javnu površinu vratiti u prvobitno stanje o

vlastitom trošku.

Početna zakupnina iznosi 20,00 kuna/m2 mjesečno, odnosno za ukupnu površinu 1.470,00 kuna mjesečno.

2. Javna površina iz točke 1. ovog natječaja daje se u zakup za razdoblje od datuma donošenja odluke gradonačelnika o odobrenju korištenja predmetne javne površine do 31.10.2020.godine, a na zahtjev budućeg zakupnika korištenje se može produžiti najdulje na rok od jedne godine, računajući od datuma donošenja odluke gradonačelnika o odobrenju korištenja predmetne javne površine.

3. Natjecati se mogu pravne i fizičke osobe registrirane za obavljanje djelatnosti iz ovog natječaja.

4. Za obavljanje predviđene djelatnosti na javnoj površini zakupac je dužan pribaviti dozvole potrebne po posebnim propisima.

5. Ponuda mora sadržavati:

5.1. osnovne podatke o ponuditelju (ime i prezime, adresa, OIB za fizičku osobu, odnosno naziv, sjedište, OIB za pravnu osobe, telefon, e-adresa te drugi kontakt podaci, (IBAN račun ponuditelja za povrat jamčevine u slučaju neprihvaćanja ponude),

5.2. oznaku javne površine za koju se daje ponuda,

5.3. ponuđeni iznos zakupnine,

5.4. presliku izvatka iz odgovarajućeg registarskog upisnika (sudski, obrtni, i sl.),

5.5. potvrdu Porezne uprave o ispunjenim dospjelim novčanim obvezama po osnovi

javnih davanja prema Gradu Karlovcu o kojima službenu evidenciju vodi Porezna uprava, sa stanjem ne starijim od dana objave ovog natječaja,

5.6. bjanko zadužnicu do iznosa ponuđene zakupnine za cijelo razdoblje zakupa,

5.7. Dokaz o uplaćenoj jamčevini. Jamčevina se određuje u iznosu tri početne mjesečne

zakupnine za javnu površinu za koju se ponuditelj natječe, a uplaćuje se na žiro račun Grada Karlovca, IBAN HR78 2400 0081 8179 0000 0, model 68, poziv na broj 5738-OIB ponuditelja. Iznos jamčevine ponuditelja sa kojim se sklopi ugovor o zakupu javne površine smatrat će se njegovim garantnim pologom za uredno plaćanje zakupnine do prestanka ugovora o zakupu bez prava na kamate, a ostalim sudionicima jamčevina će biti vraćena u roku osam dana od izbora najpovoljnijeg ponuditelja, bez prava na kamate.

5.8. izjavu ponuditelja da prihvaća sve uvjete natječaja, te da njegova ponuda ostaje na

snazi 90 dana računajući od dana otvaranja ponuda,

5.9. dokaz o pravnoj osnovi korištenja ugostiteljskog objekta iz kojeg će se pružati usluge na terasi,

5.10. preslika rješenja o minimalnim uvjetima za ugostiteljski objekt.

6. Ponude se dostavljaju u zatvorenim omotnicama sa naznakom " PONUDA ZA ZAKUP JAVNE POVRŠINE - terasa br. 1. - Ul. Nikole Šebetića - NE OTVARATI" na adresu: Grad Karlovac, Upravni odjel za komunalno gospodarstvo, Ulica Ivana Banjavčića br. 9.

7. Rok za dostavu ponuda u pisarnicu Gradske uprave Grada Karlovca, bez obzira na način dostave, je do 12 sati petnaestog dana od objave obavijesti o javnom natječaju u listu Karlovački tjednik.

8. Uz ispunjenje ostalih uvjeta iz natječaja, najpovoljniji je ponuditelj koji ponudi najveću zakupninu.

9. Ukoliko pristignu dvije identične potpune ponude, s istim iznosom ponuđene zakupnine, ponuditelji će biti pozvani da u roku tri dana po primitku obavijesti u zatvorenoj omotnici dostave nadopunu ponude, kako bi se donijela odluka o najpovoljnijem ponuditelju.

10. Odluku o odabiru najpovoljnijeg ponuditelja donosi gradonačelnik na prijedlog nadležnog Povjerenstva, a ista se dostavlja svim sudionicima natječaja u roku osam dana od dana otvaranja ponuda.

11. Ako najpovoljniji ponuditelj odustane od ponude nakon otvaranja ponuda ili ako odabrani ponuditelj ne sklopi ugovor o zakupu u roku osam dana od dana primitka prijedloga ugovora, gubi pravo na povrat jamčevine, a ugovor će se sklopiti sa sljedećim najpovoljnijim ponuditeljem ili će se raspisati novi natječaj za istu lokaciju.

12. Neće se razmatrati nepravodobne i nepotpune ponude, kao niti ponude onih ponuditelja koji do isteka roka za dostavljanje ponuda imaju dospjele neispunjene novčane obveze prema Gradu Karlovcu i trgovačkim društvima u kojima Grad Karlovac ima više od 50 % vlasništva, s bilo koje osnove, uključujući i obveze preostale nakon okončanja stečajnog ili likvidacijskog postupka poslovnog subjekta (pravne osobe/obrta), kojima je podnositelj zahtjeva bio osnivač, vlasnik, većinski suvlasnik ili povezana osoba.

13. Zakupljenu javnu površinu zakupnik nema pravo davati u podzakup.

14. Gradonačelnik grada Karlovca ima pravo, bez obrazloženja, poništiti natječaj odnosno ne prihvatiti niti jednu ponudu, bez odgovornosti Grada Karlovca za eventualnu štetu. U tom slučaju uplaćeni iznos jamčevine bit će vraćen ponuditelju, bez prava na kamate.

15. Ugovor o zakupu javne površine iz točke 1. ovog natječaja zakupnik nema pravo jednostrano raskinuti, osim u slučaju neispunjavanja ugovornih obveza od strane zakupodavca. Također, predmetni ugovor o zakupu ne može se raskinuti sporazumno, osim u slučaju izvanrednih i opravdanih okolnosti, o čemu po slobodnoj ocjeni odlučuje zakupodavac.

16. Na ovaj natječaj primjenjuju se, pored zakona i drugih propisa, i opći akti Grada Karlovca koji reguliraju materiju zakupa javnih površina i neizgrađenog građevinskog zemljišta.

17. Dodatne obavijesti o natječaju mogu se dobiti u Upravnom odjelu za komunalno gospodarstvo, Trg bana Josipa Jelačića 1, soba 23, telefon 047628140.